ddrg/super_eurlex huggingface dataset:
Euroopa Liidu Teataja L 182 , 02/07/1992 Lk 0027 - 0027

Soomekeelne eriväljaanne: Peatükk 3 Köide 43 Lk 0047

Rootsikeelne eriväljaanne: Peatükk 3 Köide 43 Lk 0047



Komisjoni määrus (EMÜ) nr 1776/92, 30. juuni 1992, teravilja- ja riisitoodete ekspordieelse hoiustamise kohta tolliladudes EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta [1] (viimati muudetud määrusega (EMÜ) nr 674/92 [2]) eriti selle artikli 16 lõiget 6, võttes arvesse nõukogu 21. juuni 1976. aasta määrust (EMÜ) nr 1418/76 riisituru ühise korralduse kohta [3] (viimati muudetud määrusega (EMÜ) nr 674/92), eriti selle artiklit 17, võttes arvesse nõukogu 25. juuli 1988. aasta määrust (EMÜ) nr 2503/88 tolliladude kohta, [4] eriti selle artiklit 18, ning arvestades, et: tolliladudesse paigutatud toodete käsitlemine on piiritletud komisjoni määruse (EMÜ) nr 3665/87 [5] artikli 28 lõikes 4 loetletud toimingutega; kõikide muude lubatud käsitluste jaoks tuleb igas sektoris, kus selline käsitlemine on lubatud, saada eraldi selgesõnaline luba; võimaldamaks olemasoleva laomahu tõhusamat ärakasutamist tuleks lubada eksporditoetuse nomenklatuuri samasse alamrubriiki kuuluvate teravilja- ja riisitoodete mitme partii ladustamist samas silos või hoidlas; sekkumisest pärit teraviljade selgeks eristamiseks vabalt turult pärit ühenduse teraviljadest ei tohiks olla lubatud nende koos ladustamine; käesoleva määrusega ettenähtud meetmed on kooskõlas teravilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kui määruse (EMÜ) nr 2727/75 artikli 1 punktides a, b ja c nimetatud tooteid, CN-koodiga 1102 ja 1107 tooteid ning määruse (EMÜ) nr 1418/76 artikli 1 punktis a osutatud tooteid hoiustatakse lahtiselt tolliladustamise korra või vabatsooni korra kohaselt toetuse ettemakse saamiseks vastavalt nõukogu määrusele (EMÜ) nr 565/80 [6], võib neid tooteid lisaks määruse (EMÜ) nr 3665/87 artikli 28 lõikes 4 osutatud toimingutele segada samas hoiustamiskohas eksporditoetuse nomenklatuuri samasse alamrubriiki kuuluvate teiste toodetega, millel on samad tehnilised omadused ja mis vastavad eksporditoetuse andmiseks nõutavatele tingimustele ning mille suhtes kohaldatakse määrusega (EMÜ) nr 3665/87 või määrusega (EMÜ) nr 565/80 kehtestatud menetlust. Sekkumisest pärit tooteid tohib hoiustada ainult koos teiste sekkumisest pärit toodetega. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Seda kohaldatakse alates 1. juulist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1992 Komisjoni nimel komisjoni liige Ray Mac Sharry [1] EÜT L 281, 1.11.1975, lk 1. [2] EÜT L 73, 19.3.1992, lk 7. [3] EÜT L 166, 25.6.1976, lk 1. [4] EÜT L 225, 15.8.1988, lk 1. [5] EÜT L 351, 14.12.1987, lk 1. [6] EÜT L 62, 7.3.1980, lk 5. --------------------------------------------------
Euroopa Liidu Teataja L 203 , 21/07/1992 Lk 0010 - 0010

Soomekeelne eriväljaanne: Peatükk 3 Köide 43 Lk 0121

Rootsikeelne eriväljaanne: Peatükk 3 Köide 43 Lk 0121



Komisjoni määrus (EMÜ) nr 2009/92, 20. juuli 1992, millega määratakse kindlaks piiritusjookide, aromatiseeritud veinide, aromatiseeritud veinijookide ja aromatiseeritud veinikokteilide valmistamisel kasutatud põllumajanduslikku päritolu etüülalkoholi ühenduse analüüsimeetodid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. mai 1989. aasta määrust (EMÜ) nr 1576/89, millega kehtestatakse piiritusjookide määratlemise, kirjeldamise ja esitlemise üldeeskirjad, [1] eriti selle artikli 4 lõiget 8, võttes arvesse nõukogu 10. juuni 1991. aasta määrust (EMÜ) nr 1601/91, millega sätestatakse aromatiseeritud veinide, aromatiseeritud veinijookide ja aromatiseeritud veinikokteilide määratlemise, kirjeldamise ja esitlemise üldeeskirjad, [2] eriti selle artikli 4 lõiget 4, ning arvestades, et: tuleks vastu võtta ühenduse analüüsimeetodid, mis võimaldaksid pädevatel ametiasutustel määruse (EMÜ) nr 1576/89 artikli 1 lõike 3 punktis h määratletud ja määruse (EMÜ) nr 1601/91 artikli 3 punkti d kolmandas taandes osutatud põllumajanduslikku päritolu etüülalkoholi nõuetekohaselt kontrollida; põllumajanduslikku päritolu etüülalkoholi omadused sätestatakse määruse (EMÜ) nr 1576/89 I lisas ja määruse (EMÜ) nr 1601/91 I lisas; need omadused kattuvad nõukogu 19. juuni 1989. aasta määruse (EMÜ) nr 2046/89 [3] (millega sätestatakse veini ja veinivalmistamise kõrvaltoodete destilleerimise üldeeskirjad) I lisas esitatud neutraalse alkoholi määratlusega; veinisektori puhul kohaldatavad ühenduse neutraalse alkoholi analüüsimeetodid, mis on esitatud määruses (EMÜ) nr 1238/92 [4], tuleks tunnistada ühenduse analüüsimeetoditeks ka määruste (EMÜ) nr 1576/89 ja (EMÜ) 1601/91 kohaldamisel; tagamaks käesolevas määruses sätestatud analüüsimeetodite kasutamisel saadud tulemuste võrreldavus, tuleks määratleda nõuded, mis esitatakse saadud tulemuste korduvuse ja reprodutseeritavuse kohta; käesolevas määruses sätestatud meetmed on kooskõlas piiritusjookide rakenduskomitee ja aromatiseeritud veinijookide rakenduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1576/89 artikli 1 lõike 3 punktis h määratletud ja määruse (EMÜ) nr 1601/91 artikli 3 punkti d kolmandas taandes osutatud põllumajanduslikku päritolu etüülalkoholi ühenduse analüüsimeetoditena kasutatakse määruse (EMÜ) nr 1238/92 lisas sätestatud analüüsimeetodeid. Analüüsitulemuste võrreldavuse tagamiseks kohaldatakse määruse (EMÜ) nr 1238/92 artiklit 2. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. juuli 1992 Komisjoni nimel komisjoni liige Ray Mac Sharry [1] EÜT L 160, 12.6.1989, lk 1. [2] EÜT L 149, 14.6.1991, lk 1. [3] EÜT L 202, 14.7.1989, lk 14. [4] EÜT L 130, 15.5.1992, lk 13. --------------------------------------------------
Euroopa Liidu Teataja L 409 , 31/12/1992 Lk 0010 - 0010

Soomekeelne eriväljaanne: Peatükk 11 Köide 20 Lk 0190

Rootsikeelne eriväljaanne: Peatükk 11 Köide 20 Lk 0190



Komisjoni määrus (Euratom) nr 3956/92, 21. detsember 1992, rahvusvahelise teadus- ja tehnoloogiakeskuse asutamislepingu sõlmimise kohta Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahel Euroopa Aatomienergiaühenduse nimel EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, ning arvestades, et: Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vaheline rahvusvahelise teadus- ja tehnoloogiakeskuse asutamisleping allkirjastati 27. novembril 1992; nõukogu kiitis heaks kõnealuse lepingu kohaldamise komisjoni poolt Euroopa Aatomienergiaühenduse nimel oma 14. detsembri 1992. aasta otsusega; kokkulepe tuleks sõlmida Euroopa Aatomienergiaühenduse nimel, ON VASTU VÕTNUD KÄESOLEVA MÄÄRUSE: Artikkel 1 Euroopa Aatomienergiaühendus kiidab käesolevaga heaks rahvusvahelise teadus- ja tehnoloogiakeskuse asutamislepingu, mis on sõlmitud Ameerika Ühendriikide, Jaapani ja Vene Föderatsiooni ning ühe lepinguosalisena tegutsevate Euroopa Aatomienergiaühenduse ja Euroopa Majandusühenduse vahel, ning artikliga 1 seotud ühenduse deklaratsiooni. Kokkuleppe ja deklaratsiooni tekstid on lisatud käesolevale määrusele. [1] Artikkel 2 Komisjoni president annab Euroopa Aatomienergiaühenduse nimel teavet lepingu artiklis 18 sätestatud korras. Artikkel 3 Nõukogu ja komisjon määravad mõlemad haldusnõukogusse ühe ühenduse esindaja vastavalt kokkuleppe artikli IV punktile C. Artikkel 4 Rahvusvaheline teadus-ja tehnoloogiakeskus on juriidiline isik ning tal on kõige laialdasem õigus- ja teovõime, mis vastavalt ühenduse õigusaktidele antakse juriidilistele isikutele, eelkõige võib keskus sõlmida lepinguid, omandada ja käsutada vallas- ja kinnisvara ning olla kohtus hagejaks ja kostjaks. Artikkel 5 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1992 Komisjoni nimel president Jacques Delors [1] EÜT L 409, 31.12.1992, lk 3. --------------------------------------------------
Euroopa Liidu Teataja L 384 , 30/12/1992 Lk 0013 - 0014

Soomekeelne eriväljaanne: Peatükk 2 Köide 8 Lk 0159

Rootsikeelne eriväljaanne: Peatükk 2 Köide 8 Lk 0159



Komisjoni määrus (EMÜ) nr 3802/92, 23. detsember 1992, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3800/92, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla; käesoleva määrusega ettenähtud meetmed on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaup klassifitseeritakse koondnomenklatuuris vastava nimetatud tabeli 2. veerus näidatud CN-koodi alla. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 1992 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 384, 30.12.1992, lk 8. -------------------------------------------------- LISA Kauba kirjeldus | Klassifikatsioon (CN-kood) | Põhjendus | 1 | 2 | 3 | Loomasöödana kasutatav valmistis, mis koosneb linnaseidude, linnastamisprotsessi eelsete odra sõelumisjääkide (võivad sisaldada ka muid seemneid) ja linnastamisprotsessi läbi teinud odra puhastusjääkide segust ning mis sisaldab tärklist üle 10 %, kuid mitte rohkem kui 30 % massist. | 23099041 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2309 ja 230990 ja 23099041 sõnastusega (vt ka harmoneeritud süsteemi selgitavaid märkusi rubriigi 23.09 II osa punkti C kohta). Toodet ei saa lugeda rubriiki 2303 kuuluvate õllepruulimise jääkide hulka. | --------------------------------------------------
Euroopa Liidu Teataja L 011 , 19/01/1993 Lk 0005 - 0005



Komisjoni määrus (EMÜ) nr 75/93, 18. jaanuar 1993, millega muudetakse määrust (EMÜ) nr 3002/92, millega kehtestatakse üksikasjalikud ühiseeskirjad sekkumisvarudest pärit toodete kasutamise ja/või sihtkoha kontrollimiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 2046/92, [2] eriti selle artikli 12 lõiget 4 ja artikli 26 lõiget 3, ning muude põllumajandussaaduste ja -toodete turu ühist korraldust käsitlevate määruste vastavaid sätteid ning arvestades, et: liikmesriikidele tuleb anda piisavalt aega kontrolliasutuste ümberkorraldamiseks, mis on vajalik selle nõude järgimiseks, mille kohaselt peab kõikide erimeetme või selle osaga hõlmatud toodete kasutamise ja/või sihtkoha kontrollimise eest vastutatama üksainus kontrolliasutus, olenemata toote päritolust; käesoleva määrusega ettenähtud meetmed on kooskõlas kõigi asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EMÜ) nr 3002/92 [3] artikli 2 lõikele 1 lisatakse järgmine lõik: "Liikmesriigid võivad siiski säilitada olemasolevad kontrolliasutused iga erimeetme või selle osa jaoks kuue kuu jooksul alates 1. jaanuarist 1993." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. jaanuar 1993 Komisjoni nimel komisjoni liige René Steichen [1] EÜT 172, 30.9.1966, lk 3025/66. [2] EÜT L 215, 30.7.1992, lk 1. [3] EÜT L 301, 17.10.1992, lk 17. --------------------------------------------------
Euroopa Liidu Teataja L 061 , 13/03/1993 Lk 0041 - 0041

Soomekeelne eriväljaanne: Peatükk 3 Köide 48 Lk 0182

Rootsikeelne eriväljaanne: Peatükk 3 Köide 48 Lk 0182



Komisjoni määrus (EMÜ) nr 587/93, 12. märts 1993, millega muudetakse määrust (EMÜ) nr 1332/92 (millega kehtestatakse lauaoliivide suhtes erimeetmed) ühe tootekoodi osas EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] muudetud määrusega (EMÜ) nr 3208/89, [2] eriti selle artikli 2 lõiget 1, ning arvestades, et: nõukogu määruse (EMÜ) nr 1332/92 [3] artikli 3 lõikega 1 nähakse ette eriabi andmine kaupade koondnomenklatuuri teatavate koodide alla kuuluvate lauaoliivide tootjate rühmadele ja nende ühendustele; ühte nendest koodidest on muudetud komisjoni määrusega (EMÜ) nr 2505/92 [4]; kõnealust artiklit tuleks vastavalt muuta; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1332/92 muudetakse järgmiselt: artikli 3 lõikes 1 nimetatud CN-kood "ex20019080" asendatakse koodiga "20019065". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 15. märtsist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. märts 1993 Komisjoni nimel komisjoni liige René Steichen [1] EÜT L 312, 27.10.1989, lk 5. [2] EÜT L 34, 9.2.1979, lk 2. [3] EÜT L 145, 27.5.1992, lk 1. [4] EÜT L 267, 14.9.1992, lk 1. --------------------------------------------------
Euroopa Liidu Teataja L 074 , 27/03/1993 Lk 0045 - 0045



Komisjoni määrus (EMÜ) nr 717/93, 26. märts 1993, millega muudetakse määrust (EMÜ) nr 3076/78 humala importimise kohta kolmandatest riikidest EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud määrusega (EMÜ) nr 3124/92, [2] eriti selle artikli 5 lõiget 3, ning arvestades, et: komisjoni 21. detsembri 1978. aasta määruse (EMÜ) nr 3076/78 (humala importimise kohta kolmandatest riikidest, [3] viimati muudetud määrusega (EMÜ) nr 2940/92 [4]) artikli 1 lõike 2 kohaselt peab kolmandatest riikidest imporditud humalaga kaasas olema vastavustunnistus; kvaliteeditõendi vormis tehakse ajutine erand teatavate riikide suhtes, mida ei ole loetletud komisjoni 21. detsembri 1978. aasta määruse (EMÜ) nr 3077/78 (kolmandatest riikidest imporditava humalaga kaasasolevate tunnistuste ja ühenduse sertifikaatide samaväärsuse kohta, [5] viimati muudetud määrusega (EMÜ) nr 2238/91 [6]) lisas; kõnealustel kontrolltõenditel on toote omaduste kohta esitatud väga vähe teavet ning toote päritolu ja saagiaasta kohta puudub teave üldse; seepärast tuleks ette näha, et kvaliteeditõendiga imporditud humala ja sellisest humalast valmistatud humalatoodete suhtes ei kohaldataks sertifitseerimismenetlust; käesoleva määrusega ettenähtud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3076/78 artikli 4 lõikele 1 lisatakse järgmine lõik: "Kvaliteeditõendiga imporditud humala ja sellise tõendiga imporditud humalast valmistatud humalatoodete suhtes ei või kohaldada sertifitseerimismenetlust." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. märts 1993 Komisjoni nimel komisjoni liige René Steichen [1] EÜT L 175, 4.8.1971, lk 1. [2] EÜT L 313, 30.10.1992, lk 1. [3] EÜT L 367, 28.12.1978, lk 17. [4] EÜT L 294, 10.10.1992, lk 8. [5] EÜT L 367, 28.12.1978, lk 28. [6] EÜT L 204, 27.7.1991, lk 13. --------------------------------------------------
Euroopa Liidu Teataja L 161 , 02/07/1993 Lk 0001 - 0001

Soomekeelne eriväljaanne: Peatükk 4 Köide 5 Lk 0027

Rootsikeelne eriväljaanne: Peatükk 4 Köide 5 Lk 0027



Nõukogu määrus (EMÜ) nr 1737/93, 24. juuni 1993, Euroopa Majandusühenduse ja Islandi Vabariigi vahelise kalandust ja merekeskkonda käsitleva kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: 2. mail 1992. aastal allakirjutatud Euroopa Majandusühenduse ja Islandi Vabariigi vahelises kirjavahetuse teel sõlmitud kalanduskokkuleppes nähakse ette, et kalanduskokkulepe tuleb sõlmida võimalikult kiiresti ja igal juhul enne 31. detsembrit 1992; ühendus ja Islandi Vabariik on pidanud läbirääkimisi ja parafeerinud kalanduskokkuleppe; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Islandi Vabariigi valitsuse vahelise kalandust ja merekeskkonda käsitleva kokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistuja on volitatud määrama isiku, kellel on õigus kirjavahetuse teel sõlmitud kokkuleppele alla kirjutada ja see ühenduse suhtes siduvaks muuta. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 24. juuni 1993 Nõukogu nimel eesistuja B. Westh [1] EÜT C 150, 31.5.1993. --------------------------------------------------
Euroopa Liidu Teataja L 162 , 03/07/1993 Lk 0001 - 0001

Soomekeelne eriväljaanne: Peatükk 3 Köide 50 Lk 0212

Rootsikeelne eriväljaanne: Peatükk 3 Köide 50 Lk 0212



Nõukogu määrus (EMÜ) nr 1764/93, 30. juuni 1993, millega muudetakse määrust (EMÜ) nr 3906/89 teatavatele Kesk- ja Ida-Euroopa riikidele antava majandusabi kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EMÜ) nr 3906/93 [3] nähakse ette majandus- ja humanitaarabi, et toetada majandus- ja sotsiaalreformi teatavates Kesk- ja Ida-Euroopa riikides; kõnealuse määruse lisas on loetletud riigid, kes sellist abi võivad saada; Tšehhoslovakkia lagunes 1. jaanuaril 1993 ja samal ajal moodustati kaks uut sõltumatut riiki Tšehhi Vabariik ja Slovaki Vabariik; määruse (EMÜ) nr 3906/89 lisa tuleks muuta, et tagada kõnealuse määrusega ettenähtud korra järjepidevus õigusjärglastes riikides, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määruse (EMÜ) nr 3906/89 lisa järgmiselt: 1. lisatakse järgmised riigid: Tšehhi Vabariik ja Slovaki Vabariik; 2. nimi "Tšehhoslovakkia" jäetakse välja. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1993. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. juuni 1993 Nõukogu nimel eesistuja S. Bergstein [1] EÜT C 110, 20.4.1993, lk 16. [2] EÜT C 176, 28.6.1993. [3] EÜT L 375, 23.12.1989, lk 11, viimati muudetud määrusega (EMÜ) nr 2334/92 (EÜT L 227, 11.8.1992, lk 1). --------------------------------------------------
Euroopa Liidu Teataja L 172 , 15/07/1993 Lk 0001 - 0002



Nõukogu määrus (EMÜ) nr 1891/93, 12. juuli 1993, millega muudetakse määrust (EMÜ) nr 3759/92 kalandus- ja akvakultuuritooteturu ühise korralduse kohta ning määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: ühenduse nõudlus otsetarbimiseks mõeldud surimi (kalahakklihast valmistatud pestud ja stabiliseeritud valgugeel) ja surimitoodete järele ning nende import on viimaste aastate jooksul pidevalt kasvanud; surimi ja surmitoodete valmistamise tähtsus ühenduses on kasvanud koos vastavate rahvusvaheliste suundumustega; kogemused on näidanud, et kuigi surimi valmistamise toorainena võib kasutada mitmeid erinevaid vähese rasvasisaldusega kalaliike, on surimi ja surimitoodete lõppomaduste tõttu tegelikult kasutatud toorainet raske kindlaks teha; praegu ei ole surimi ega surimitooted määratletud eraldi toodetena, mille suhtes kehtivad määrusega (EMÜ) nr 3759/92 [4] kehtestatud ühise kalanduspoliitika eeskirjad; sel põhjusel ei ole ühendusel võimalik kontrollida nimetatud toodetega kauplemist ega turuhindade suundumust ning seetõttu tuleks kõnealust määrust muuta nii, et see hõlmaks ka surimit ja surimitooteid; määruse (EMÜ) nr 3759/92 kohaldamisest tulenev tariifinomenklatuur moodustab osa ühisest tollitariifistikust ning järelikult tuleks teha vastavad muudatused määruses (EMÜ) nr 2658/87 [5], ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3759/92 VII lisasse ja määruse (EMÜ) nr 2658/87 I lisasse lisatakse järgmised alamrubriigid: "CN-kood | Kirjeldus | Tollimaksumäär | Täiendav mõõtühik | ühepoolne (%) või maks (AGR) | kokkuleppeline (%) | 1 | 2 | 3 | 4 | 5 | 03049005 | — surimi | 15 | 15 | – | — muud | | | | 16042005 | — surimitooted | 25 | 20 | – | — muud" | | | | Artikkel 2 Käesolev määrus jõustub 1. jaanuaril 1994. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. juuli 1993 Nõukogu nimel eesistuja Ph. Maystadt [1] EÜT C 158, 25.6.1992, lk 21. [2] EÜT C 72, 15.3.1993, lk 175. [3] EÜT C 332, 16.12.1992, lk 25. [4] EÜT L 338, 31.12.1992, lk 1. Määrust on muudetud määrusega (EMÜ) nr 697/93 (EÜT L 76, 30.3.1993, lk 12). [5] EÜT L 256, 7.9.1987, lk 1. Määrust on viimati muudetud määrusega (EMÜ) nr 1001/93 (EÜT L 104, 29.4.1993, lk 28). --------------------------------------------------